«**SEAT**» (**Sociedad Espanola de Automobiles de Turismo**) — іспанская аўтамабілебудаўнічая кампанія; уваходзіць у склад канцэрна Volkswagen AG. Штаб-кватэра кампаніі знаходзіцца ў Барселоне.

Гісторыя
--------

Гісторыя іспанскіх аўта пачалася ў 1919 годзе. Тады італьянская кампанія Fiat адкрыла ў Іспаніі ў прыгарадзе Барселоны свой філіял. 13 лістапада 1953 года з канвеера сышоў першы аўтамабіль SEAT.

З 1972 года іспанскія гоншчыкі неаднаразова выступалі ў нацыянальных і еўрапейскіх ралійных чэмпіянатах.

У 1974 годзе выпускае двухмільённы SEAT.

У 1980 годзе Fiat адмовіўся павялічыць свой капітал у SEAT і спыніў 30-летняе супрацоўніцтва з Seat.

30 верасня 1982 года была падпісана дамова аб супрацоўніцтве SEAT з канцэрнам Volkswagen AG, а 9 чэрвеня 1986 года Volkswagen набыў 51 % акцый іспанскай кампаніі. У 1990 годзе Volkswagen стаў паўнапраўным уладальнікам SEAT.

Лагатып маркі Cupra
У 2018 годзе кампанія Seat абвясціла аб стварэнні асобнага брэнда **«Cupra»**. Да таго такую прыстаўку неслі найбольш магутныя мадыфікацыі. Першай такой мадэллю ў 1996 годзе стала Seat Ibiza Cupra. Цяпер пад маркай *Cupra* на рынак выведзеныя спартыўныя і дынамічныя мадэлі, а таксама электрамабілі.

У верасні 2023 года кіраўнік Volkswagen Томас Шэфер абвясціў, што новых мадэляў пад імем «Seat» не будзе, а планы канцэрна звязаны з развіццём *«Cupra»*. Пры гэтым, гандлёвая марка «Seat» не будзе скасавана і для яе будзе знойдзена іншая роля.

Дзейнасць
---------

Завод SEAT у Зона Франка ў Барселоне пачаў сваю дзейнасць у 1953 годзе і быў вытворчым комплексам, на якім былі пабудаваны першыя мадэлі SEAT — SEAT 1400 і SEAT 600.

У 1974 годзе SEAT купіў завод у Памплоне кампаніі Authi[en], якая займалася выпускам мадэляў брытанскіх марак Austin, Morris і Mini. Праз два гады Seat пачаў вырабляць тут свае мадэлі SEAT 124 і Panda, да якіх на кароткі перыяд часу далучыліся Lancia Beta HPE і Coupé. Калі супрацоўніцтва з Fiat было спынена і SEAT перайшоў пад кантроль Volkswagen Group, на заводзе ў Памплоне наладзілі вытворчасць Volkswagen Polo. На працягу 1993—1994 гадоў VW перанёс вытворчасць мадэляў SEAT у Мартарэль.

У Мартарэлі ўжо існаваў тэхнічны цэнтр СЕАТ, які быў пабудаваны ў 1973 годзе. Volkswagen інвеставаў амаль 250 мільярдаў песет у новы завод, які пачаў працу ў 1993 годзе. Першымі выпушчанымі тут мадэлямі сталі Ibiza другога пакалення і Cordoba. З 2011 года на заводзе таксама дзейнічае лінія, прызначаная для выпуску Audi, упершыню выкарыстаная пры вытворчасці першага пакалення Q3, а затым і A1 Sportback. Цяпер комплекс Мартарэль у Барселоне з’яўляецца адначасова штаб-кватэрай і галоўным еўрапейскім заводам SEAT. Агульная плошча — 2 800 000 кв. м.; колькасць супрацоўнікаў — 12 500 чал.; вытворчая магутнасць — 2400 аўтамабіляў у дзень, больш за 450 000 у год.

Мадэльны шэраг
--------------

* SEAT Ibiza
* SEAT Arona
* SEAT Leon
* SEAT Leon Sportstourer
* SEAT Ateca
* SEAT Tarraco
* Cupra Leon
* Cupra Born
* Cupra Ateca
* Cupra Formentor
* Cupra Tavascan

Зноскі
------

1. 1 2 3  Annual Report 2020 — SEAT.<a href='https://wikidata.org/wiki/Track:Q188217'></a>
2. ↑  New role for Seat as rise of Cupra continues (англ.). *autocar.co.uk* (4 верасня 2023). Праверана 8 верасня 2023.
3. ↑  *Filippo Einaudi*. Volkswagen Navarra, la fabbrica "inglese" oggi Blue Factory di Taigo (італ.). *it.motor1.com* (25 красавіка 2023). Праверана 10 верасня 2023.
4. ↑  *Filippo Einaudi*. Martorell, il polo Seat che piace anche ad Audi (італ.). *it.motor1.com* (10 чэрвеня 2021). Праверана 10 верасня 2023.

Літаратура
----------

* Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — 512 с. — 10 000 экз. — ISBN 985-11-0035-8. — ISBN 985-11-0238-5 (т. 14).

Спасылкі
--------

* Афіцыйны сайт SEAT

| Volkswagen Group |
| --- |
| 
* Audi
* Bentley
* Bugatti
* Lamborghini
* MAN
* Scania
* SEAT
* Škoda
* Volkswagen

 |

|  |  |
| --- | --- |
| ⚙️   У сацыяльных сетках | Facebook · X · X |
| Фота, відэа і аўдыё | Instagram |
| Слоўнікі і энцыклапедыі | Вялікая каталанская · Вялікая нарвежская |
| 

| Нарматыўны кантроль |
| --- |
| BNF: 12547532t · ISNI: 0000 0001 2297 0890 · Microsoft: 1293796582 · NKC: ph117127 · SUDOC: 034754407 · VIAF: 154205224 |

 |